text: S'onques chambre fu bien parée, 
   Dont fu cele bien arréée 
   Qui pour Cléomadés le roi 
   Fu arréée. Tout l'arroi 
   N'en aroie pas devisé 
   En tout le plus Ione jour d'esté, 
   Tant i par avoit grant noblece. 
   Et se dou lit la grant richece
   Vous disoie, où conchier devoit, 
   À grant merveille vous venroit 
   De la richece la devise. 
   D'ouvrage de diverse guise 
   Erent les estofes dou lit. 
   Avoir deüst si grant delit 
   Qui assez le peüst veöir, 
   Que mais n'en queïst remouvoir. 
   Moult estoit biaus â regarder. 
  